

**Navodilo o beleženju in obračunavanju**

**zdravstvenih storitev in izdanih materialov**

**Priloga 8: Pravila za izračun vrednosti storitev, dokumenta in DDV**

Verzija 8

Ljubljana, 30. september 2014

#### V tej prilogi so navedena pravila za izračun vrednosti oziroma zneskov.

Beseda »storitev« označuje vse vrste zdravstvenih storitev, izdana zdravila (na recept ali ločeno zaračunljiva zdravila ali draga bolnišnična zdravila) in izdane oziroma izposojene medicinske pripomočke, beseda »PZZ« pa označuje razliko do polne vrednosti storitev (doplačilo).

Zaokrožanje se izvede na 2 decimalni mesti na najnižjem nivoju, na nivoju storitve. Pri tem veljajo matematična pravila zaokrožanja:

* če je tretja decimalka enaka 5 ali večja od 5, se druga decimalka poveča za 1,
* če je tretja decimalka manjša od 5, druga decimalka ostane nespremenjena.

Formule se smiselno uporabljajo tudi za neobdavčljive storitve oz. dejavnosti.

**1. Podatki na nivoju storitve**

#### Osnovni podatki o storitvi

Podatki za obračun nastajajo in se beležijo na nivoju storitve. Na tem nivoju so opredeljeni in zahtevani za poročanje naslednji podatki, pomembni za izračun vrednosti storitve:

|  |  |  |
| --- | --- | --- |
| Podatek | ime | št.dec. mest |
| število storitev | št.st | 0 |
| število enot za eno storitev | št.en | 4 |
| cena za eno enoto storitve (brez DDV) | cena | 2 |
| cena za visoki K iz obiskov (brez DDV) | visoka cena K | 2 |
| odstotek doplačila | od.do | 0 |
| stopnja DDV | st.DDV | 2 |

Cene so v cenikih naveden v neto vrednostih (brez DDV), razen za medicinske pripomočke.

#### Izračunani podatki o storitvi

#### 1. korak

Če se storitev obračuna po povečani ceni (glede na odstotek povečanja cene za izvedbo storitev v nedeljo in ob prazniku), se najprej izračuna povečana cena in zaokroži na 2 decimalni mesti.

Na nivoju storitve se najprej izračunajo vse celotne vrednosti (neto vrednost, znesek DDV in bruto vrednost) – to so naslednji podatki:

|  |  |  |
| --- | --- | --- |
| Podatek | ime | formula |
| celotna vrednost storitve brez DDV | CVS.neto | CVS.neto = ROUND ( št.st \* št.en \* cena; 2 ) |
| znesek DDV za celotno vrednost storitve | zn.DDV.st | zn.DDV.st = ROUND ( CVS.neto \* st.DDV / 100; 2 ) |
| celotna vrednost storitve z DDV | CVS | CVS = CVS.neto + zn.DDV.st |

Opomba:

Pri količniških storitvah v glavarinskih dejavnostih se za tuje zavarovane osebe uporabi cena za visoki K iz obiskov (brez DDV).

Pravila in vrstni red izračuna:

1. izračuna se celotna vrednost storitve brez DDV (CVS.neto) in se zaokroži na 2 decimalni mesti,

2. izračuna se znesek DDV za celotno vrednost storitve (zn.DDV.st) in se zaokroži na 2 decimalni mesti,

3. izračuna se celotna vrednost storitve z DDV (CVS) – zneska ni potrebno zaokrožati, ker se izračuna s seštevanjem.

Navedeni nabor osnovnih in izračunanih podatkov o storitvi velja za večino storitev. Pri nekaterih specifičnih storitvah so osnovni podatki bolj podrobni, npr. pri izračunu celotne vrednosti ostanka dragih bolnišničnih zdravil je dodatni podatek »število enot za aplikacijo v pakiranju« in je formula za izračun dopolnjena.

V vseh primerih pa se po formulah, navedenih v navodilu, izračunani podatki o storitvi izračunajo podobno in v smislu zaokrožanja veljajo zanje enaka pravila.

#### 2. korak

Nato se iz dobljenih zaokroženih vrednosti izračunajo deleži posameznih plačnikov: (OZZ in PZZ) tako, da se najprej izračuna OZZ delež, se zaokroži in delež PZZ izračuna z odštevanjem.

a) neto vrednosti – to so podatki:

|  |  |  |
| --- | --- | --- |
| Podatek | ime | formula |
| obračunana vrednost storitve brez DDV | VOZZ.neto | VOZZ.neto = ROUND ( CVS.neto \* (1 – od.do / 100) ; 2 ) |
| vrednost storitve PZZ brez DDV | VPZZ.neto | VPZZ.neto = CVS.neto – VOZZ.neto |

Izjema je izračun neto zneska OZZ **za količniške storitve v glavarinskih dejavnostih za slovenske zavarovane osebe**, in sicer:

|  |  |  |
| --- | --- | --- |
| Podatek | Ime | formula |
| vrednost storitve OZZ brez DDV | VOZZ.neto | VOZZ.neto = ROUND ( CVS.neto – št.st \* št.en \* visoka cena K \* od.do / 100 ; 2 ) |
| vrednost storitve PZZ brez DDV | VPZZ.neto | VPZZ.neto = CVS.neto – VOZZ.neto |

Pravila in vrstni red izračuna:

1. izračuna se vrednost storitve OZZ brez DDV (VOZZ.neto) in se zaokroži na 2 decimalni mesti,

2. izračuna se vrednost storitve PZZ brez DDV (VPZZ.neto) – zneska ni potrebno zaokrožati, ker se izračuna z odštevanjem.

b) zneski DDV – to so podatki:

|  |  |  |
| --- | --- | --- |
| Podatek | ime | formula |
| znesek DDV za OZZ za storitev | zn.DDV.OZZ.st | zn.DDV.OZZ.st = ROUND (VOZZ.neto \* st.DDV / 100 ; 2) |
| znesek DDV za PZZ za storitev | zn.DDV.PZZ.st | zn.DDV.PZZ.st = zn.DDV.st. – zn.DDV.OZZ.st |

Pravila in vrstni red izračuna:

1. izračuna se znesek DDV za OZZ za storitev (zn.DDV.OZZ.st) in se zaokroži na 2 decimalni mesti,

2. izračuna se znesek DDV za PZZ za storitev (zn.DDV.PZZ.st) – zneska ni potrebno zaokrožati, ker se izračuna z odštevanjem.

c) bruto vrednosti – to so podatki:

|  |  |  |
| --- | --- | --- |
| Podatek | ime | formula |
| vrednost storitve OZZ z DDV | VOZZ | VOZZ = VOZZ.neto + zn.DDV.OZZ.st |
| vrednost storitve PZZ z DDV | VPZZ | VPZZ = CVS – VOZZ |

Pravila in vrstni red izračuna:

1. izračuna se vrednost storitve OZZ z DDV (VOZZ) – zneska ni potrebno zaokrožati, ker se izračuna s seštevanjem, 2. izračuna se vrednost storitve PZZ z DDV (VPZZ) – zneska ni potrebno zaokrožati, ker se izračuna z odštevanjem.

V dokumentu za obračun posreduje izvajalec Zavodu na nivoju storitve naslednje izračunane podatke:

|  |  |  |
| --- | --- | --- |
| Podatek | ime | št.dec. mest |
| celotna vrednost storitve z DDV | CVS | 2 |
| obračunana vrednost storitve z DDV | OVS (VOZZ ali VPZZ) | 2 |
| znesek DDV za obračunano vrednost storitve | zn.DDV.OVS.st (zn.DDV.OZZ.st ali zn.DDV.PZZ.st) | 2 |

1. **Pravila za izračun vrednosti oziroma zneskov za medicinske pripomočke**

Pravila veljajo za obračun vrednosti medicinskih pripomočkov (v nadaljevanju: MP) za storitve izdaje, izposoje, vzdrževanja in popravil. Medicinski pripomočki so izjema, ker so cene za vse storitve v šifrantih navedene z vključenim DDV. Vrednost enote (cena) je vedno določena za en kos in opredeljena kot cenovni standard, pogodbena cena, cena dnevnega najema, najvišja priznana cena ali posebej s strani Zavoda odobrena vrednost (funkcionalna ustreznost, popravilo, vzdrževanje). Vrednost enote izdanega MP vključuje OZZ in PZZ delež in DDV.

Pri MP je vrstni red in način izračuna naslednji:

1. izračuna se celotna vrednost storitve (izdaje - tudi funkcionalna ustreznost, izposoje, vzdrževanja, popravila) z DDV, OZZ in PZZ delež. (CVS),

* CVS izdaje = število kosov\*cena,

|  |  |  |
| --- | --- | --- |
| Podatek | ime | formula |
| celotna vrednost storitve z DDV (izdaja MP) | CVS | CVS = ( št.kosov \* cena ) |

* CVS izposoje = število kosov\*cena \* število dni izposoje,

|  |  |  |
| --- | --- | --- |
| Podatek | ime | formula |
| celotna vrednost storitve z DDV (izposoja MP) | CVS | CVS. = ( št.kosov \* cena \* št. dni) |

* CVS vzdrževanja/popravila = odobrena vrednost vzdrževanja/popravila po predračunu.

|  |  |  |
| --- | --- | --- |
| Podatek | ime | formula |
| celotna vrednost storitve z DDV (vzdrževanje/popravilo MP) | CVS | CVS = odobren.predračun |

1. izračuna se obračunana vrednost MP – VOZZ (vrednost OZZ) in se zaokroži na 2 decimalni mesti, pri izračunu se upošteva podatek »odstotek OZZ« iz šifranta K30

* VOZZ = CVS \* (odstotek OZZ /100),

|  |  |  |
| --- | --- | --- |
| Podatek | ime | formula |
| obračunana vrednost storitve z DDV (vrednost OZZ) | VOZZ | VOZZ = ROUND( CVS \* (odstotek.OZZ / 100) ; 2) |

1. izračuna se odstotek doplačila (VPZZ) tako, da se od celotne vrednosti storitve (CVS) odšteje obračunana vrednost MP (VOZZ),

|  |  |  |
| --- | --- | --- |
| Podatek | ime | formula |
| Vrednost storitve PZZ z DDV | VPZZ | VPZZ = CVS - VOZZ |

1. izračuna se znesek DDV za celotno vrednost storitve (zn.DDV.st) na podlagi preračunane davčne stopnje, in sicer:

- za MP, izdane pred 30.6. 2013, je preračunana davčna stopnja 7,8341 % za 8,5 % stopnjo DDV in 16,6667 % za 20 % stopnjo DDV. Znesek se zaokroži na 2 decimalni mesti,

- za MP, izdane po 1.7. 2013, pa je preračunana davčna stopnja 8,6758 % za 9,5 % stopnjo DDV in 18,0328 % za 22 % stopnjo DDV. Znesek se zaokroži na 2 decimalni mesti,

|  |  |  |
| --- | --- | --- |
| Podatek | ime | formula |
| znesek DDV za celotno vrednost storitve | zn.DDV.st | zn.DDV.st = ROUND ( CVS.\* pr.dav.st.DDV / 100) ; 2 ) |

1. izračuna se celotna vrednost storitve brez DDV (CVS.neto) – zneska ni potrebno zaokrožati, ker se izračuna z odštevanjem (CVS - zn.DDV.st),

|  |  |  |
| --- | --- | --- |
| Podatek | ime | formula |
| celotna vrednost storitve brez DDV | CVS.neto | CVS.neto = CVS - zn.DDV.st, |

1. izračuna se znesek DDV za OZZ na podlagi preračunane davčne stopnje (VOZZ\*preračunana davčna stopnja) in se zaokroži na 2 decimalni mesti,

|  |  |  |
| --- | --- | --- |
| Podatek | ime | formula |
| znesek DDV za OZZ | zn.DDV.OZZ.st | zn.DDV.OZZ.st = ROUND ( VOZZ.\* pr.dav.st.DDV / 100) ; 2 ) |

1. izračuna se znesek DDV za PZZ tako, da se od zneska DDV za CVS odšteje znesek DDV za OZZ. Zneska ni potrebno zaokrožati, ker se izračuna z odštevanjem.

|  |  |  |
| --- | --- | --- |
| Podatek | ime | formula |
| znesek DDV za PZZ | zn.DDV.PZZ.st | zn.DDV.PZZ = zn.DDV.st. – zn.DDV.OZZ.st |

1. izračuna se znesek osnove za DDV za OZZ (obračunana vrednost storitve brez DDV), tako da se od obračunane vrednosti MP (VOZZ) odšteje vrednost DDV za OZZ. Zneska ni potrebno zaokrožati, ker se izračuna z odštevanjem.

|  |  |  |
| --- | --- | --- |
| Podatek | ime | formula |
| obračunana vrednost storitve brez DDV | VOZZ.neto | VOZZ.neto = VOZZ. – zn.DDV.OZZ.st |

1. izračuna se znesek osnove za DDV za PZZ (vrednost storitve PZZ brez DDV), tako da se od celotne vrednosti storitve brez DDV (CVS.neto) odšteje vrednost DDV za OZZ (VOZZ.neto). Zneska ni potrebno zaokrožati, ker se izračuna z odštevanjem.

|  |  |  |
| --- | --- | --- |
| Podatek | ime | formula |
| vrednost storitve PZZ brez DDV | VPZZ.neto | VPZZ.neto = CVS.neto. – VOZZ.neto |

Izračun zneskov osnove za DDV (za OZZ in PZZ) se izvaja na nivoju dokumenta, za vsako posamezno stopnjo DDV.

**3. Podatki na nivoju dokumenta**

Na nivoju dokumenta za obračun se za vsako stopnjo DDV izračunajo naslednji podatki:

|  |  |  |
| --- | --- | --- |
| Podatek | ime | formula |
| skupna vrednost z DDV | SV | SV = SUM (OVS) za isto st.DDV |
| znesek DDV | zn.DDV | zn.DDV = SUM (zn.DDV.OVS.st) za isto st.DDV |
| znesek osnove za DDV | zn.os.DDV | zn.os.DDV = SV – zn.DDV za isto st.DDV |

Za celoten dokument se izračuna še podatek:

|  |  |  |
| --- | --- | --- |
| Podatek | ime | formula |
| skupna vrednost dokumenta z DDV | SVD | SVD = SUM (SV) + SUM(OVS) za neobdavčljive storitve oz. dejavnosti |

Pravila in vrstni red izračuna za vsako stopnjo DDV posebej:

1. izračuna se skupna vrednost z DDV kot seštevek zaokroženih obračunanih vrednosti storitev (OVS),

2. izračuna se znesek DDV kot seštevek zaokroženih zneskov DDV za obračunane vrednosti storitev (zn.DDV.OVS.st),

3. izračuna se znesek osnove za DDV kot razlika skupne vrednosti z DDV in zneska DDV (zn.os.DDV),

4. izračuna se skupna vrednost dokumenta (SVD) kot seštevek vseh obračunanih vrednosti storitev v dokumentu.

V dokumentu za obračun posreduje izvajalec Zavodu na nivoju dokumenta naslednje podatke:

1. Za posamezne stopnje DDV:

|  |  |  |
| --- | --- | --- |
| Podatek | ime | št.dec. mest |
| stopnja DDV | st.DDV | 2 |
| znesek DDV | zn.DDV | 2 |
| znesek osnove za DDV | zn.os.DDV | 2 |

2. Za celoten dokument pa:

|  |  |  |
| --- | --- | --- |
| Podatek | ime | št.dec. mest |
| skupna vrednost dokumenta z DDV, kjer so prištete tudi obračunane vrednosti za neobdavčljive storitve | SVD | 2 |